b'\n_START_ARTICLE_\nReguleringsteknikk\n_START_PARAGRAPH_\nReguleringsteknikk beskriver hvordan man kan regulere og stabilisere et dynamisk system. Et dynamisk system kan reguleres eller styres p\xc3\xa5 flere m\xc3\xa5ter. Et system som involverer en person som styrer en maskin, for eksempel en person som kj\xc3\xb8rer bil, kalles manuell styring. Et system som bare involverer maskiner, som for eksempel regulering av temperatur med termostat, kalles automatisk styring. Systemer som er utformet for \xc3\xa5 holde en gitt utgangsverdi stabil til tross for forstyrrelser i systemet kalles regulatorer og systemer som er utformet for \xc3\xa5 f\xc3\xb8lge en gitt funksjon kalles servo-systemer.\n_START_SECTION_\nKontinuerlige reguleringer\n_START_PARAGRAPH_\nKontinuerlige reguleringer, for eksempel regulering av vanniv\xc3\xa5 i en tank, regulering av temperatur, eller regulering av gjennomstr\xc3\xb8mning, regulering av trykk, fart, regulering av pH/Oksygen-innhold i et stoff. Det er ubegrenset hva du kan regulere, og alle disse kan bli regulert p\xc3\xa5 samme m\xc3\xa5te; med en regulator.'